
Birštono savivaldybės tarybos

2015 m. gegužės 29 d. 

sprendimu Nr. TS-105
MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS MOKĖJIMO, ADMINISTRAVIMO IR KONTROLĖS TVARKOS APRAŠAS 

I. BENDROSIOS NUOSTATOS

1. Šis Mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo ir kontrolės tvarkos aprašas (toliau – tvarka) nustato mokesčio už naudojimąsi Birštono savivaldybės vietinės reikšmės viešaisiais keliais (įskaitant gatves), bet išskyrus Birštono miesto Prienų gatvę ir Birštono seniūnijos Birštono vs. Birštono gatvę, apskaičiavimą, mokėjimo tvarką, administravimo ir kontrolės tvarką.
II. MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS MOKĖJIMO, ADMINISTRAVIMO IR KONTROLĖS TVARKA

2. Naudotis Birštono savivaldybės (toliau – savivaldybė) vietinės reikšmės viešaisiais keliais ir jų infrastruktūra didžiagabaritėmis ir (ar) sunkiasvorėmis transporto priemonėmis ar jų junginiais galima tik gavus leidimą. Leidimai išduodami Leidimų važiuoti vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais išdavimo tvarkos aprašo nustatyta tvarka.
3. Mokestis sumokamas į Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos biudžeto pajamų pasirinktą surenkamąją sąskaitą:

	Sąskaitos Nr.
	Banko kodas
	Banko pavadinimas
	SWIFT kodas

	LT78 7290 0000 0013 0151
	72900
	AB „Citadele" bankas
	INDULT2X

	LT74 4010 0510 0132 4763
	40100
	AB DNB bankas
	AGBLLT2X

	LT05 7044 0600 0788 7175
	70440
	AB SEB bankas
	CBVILT2X

	LT32 7180 0000 0014 1038
	71800
	AB Šiaulių bankas
	CBSBLT26

	LT74 7400 0000 0872 3870
	74000
	Danske Bank A/S Lietuvos filialas
	SMPOLT22

	LT12 2140 0300 0268 0220
	21400
	Nordea Bank AB Lietuvos skyrius
	NDEALT2X

	LT24 7300 0101 1239 4300
	73000
	AB „Swedbank"
	HABALT22

	LT42 7230 0000 0012 0025
	72300
	UAB Medicinos bankas
	MDBALT22


 

Lėšų gavėjas Valstybinė mokesčių inspekcija prie Lietuvos Respublikos finansų ministerijos, juridinio asmens kodas – 188659752. Įmokos kodas – 7840. 

4. Transporto priemonių savininkai ar valdytojai privalo sumokėti vienkartinį, mėnesio ar metų mokestį už kiekvieną transporto priemonę (jų junginį), mokėjimo dokumente nurodydami tos transporto priemonės (vilkiko, priekabos, puspriekabės) valstybinius numerius.
5. Mokesčio už naudojimąsi vietinės reikšmės viešaisiais keliais važiuojant didžiagabaritėmis motorinėmis transporto priemonėmis, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis, tarifai nustatomi šios tvarkos 1 priede.

6. Mokesčio už naudojimąsi vietinės reikšmės viešaisiais keliais važiuojant sunkiasvorėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą, tarifai nustatomi šios tvarkos 2 priede.

7. Mokesčio už naudojimąsi vietinės reikšmės viešaisiais keliais važiuojant sunkiasvorėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę, tarifai nustatomi šios tvarkos 3 priede.
 8. Mokesčio už važiavimą Savivaldybei priklausančiais vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis mokėjimo tvarka yra tokia:
8.1. jei prašymas gauti leidimą važiuoti Savivaldybei priklausančiais vietinės reikšmės viešaisiais keliais yra patenkinamas, Savivaldybės administracijos Ūkio, turto ir kaimo plėtros skyrius ar Birštono seniūnija apskaičiuoja konkretų mokesčio dydį, kurį transporto priemonės savininkas ar valdytojas privalo sumokėti;
8.2. transporto priemonių savininkai ar valdytojai privalo sumokėti vienkartinį, mėnesio ar metų mokestį už kiekvieną transporto priemonę (jų junginį), mokėjimo dokumente nurodydami tos transporto priemonės (vilkiko, priekabos, puspriekabės) valstybinius numerius;
8.3. leidimas išduodamas važiuoti tik su ta transporto priemone (jų junginiu), už kurią sumokėtas mokestis;
8.4. prieš išduodant leidimą, transporto priemonių savininkai ar valdytojai privalo pateikti banko patvirtintą mokesčio sumokėjimo dokumentą; 
8.5. sumokėjus vienkartinį mokestį, leidimas negali būti pratęstas, negali būti išduotas jo dublikatas ar išduotas leidimas už tą patį mokestį kitai transporto priemonei;
8.6. sumokėjus mėnesio ar metų mokestį už krovinio vežimą viena transporto priemone ir norint vežti jį kita analogiška transporto priemone, naujas leidimas gali būti išduotas, nereikalaujant papildomo mokesčio ir tik grąžinus ankstesnįjį leidimą. Pametus leidimą, dublikatas gali būti išduotas tik tai pačiai transporto priemonei.
9. Už mokesčio apskaičiavimo teisingumą atsako Savivaldybės administracijos Ūkio, turto ir kaimo plėtros skyrius ir Birštono seniūnija.

10. Mokestis nemokamas:
10.1. už Vidaus reikalų ministerijos ir įstaigų prie šios ministerijos didžiagabarites ir (ar) sunkiasvores transporto priemones ar jų junginius, priskirtus kovinei, kovos-mokomajai, mokomajai, rikiuotės ir transportavimo grupėms;
10.2. už užsienio valstybių karinės apsaugos sistemos didžiagabarites ir (ar) sunkiasvores transporto priemones ar jų junginius.
11. Transporto priemonių savininkai ar valdytojai (vairuotojai), važiuodami vietinės reikšmės viešaisiais keliais, privalo turėti dokumentus (pvz., pažymas), patvirtinančius transporto priemonės, už kurią mokestis nemokamas, priskyrimą atitinkamai transporto grupei ir jų priklausymą atitinkamoms institucijoms ar organizacijoms.
12. Kai mokestis buvo sumokėtas, o leidimas nebuvo paimtas, transporto priemonės savininkui ar valdytojui prašant, Savivaldybės administracija ar Birštono seniūnija išduoda pažymą, kurioje nurodoma grąžintina suma ir grąžinimo priežastys. Pažymoje nurodytą sumą pagal transporto priemonės savininko ar valdytojo rašytinį prašymą Lietuvos Respublikos mokesčių administravimo įstatymo nustatyta tvarka grąžina Valstybinė mokesčių inspekcija, į kurios pajamų surenkamąją sąskaitą sumokėtas mokestis. 

13. Mokesčio rinkimą kontroliuoja vietos mokesčio administratorius, Valstybės kontrolė bei Birštono savivaldybės administracijos Centralizuotas vidaus audito skyrius.

14. Fiziniai ir juridiniai asmenys, pažeidę šią tvarką, atsako įstatymų nustatyta tvarka.
_______________________

Mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo ir kontrolės tvarkos aprašo 1 priedas 

MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT DIDŽIAGABARITĖMIS MOTORINĖMIS TRANSPORTO PRIEMONĖMIS, KURIŲ MATMENYS SU KROVINIU AR BE JO YRA DIDESNI UŽ DIDŽIAUSIUOSIUS LEIDŽIAMUS NAUDOJANTIS KELIAIS TRANSPORTO PRIEMONIŲ AR JŲ JUNGINIŲ MATMENIS, TARIFAI
1. Mokesčio už naudojimąsi vietinės reikšmės viešaisiais keliais važiuojant didžiagabaritėmis motorinėmis transporto priemonėmis ar jų junginiais, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis (toliau – didžiausieji leidžiamieji matmenys), tarifai:

	Leidžiami matmenys viršyti (cm)
	Tarifai, Eur

	aukštis
	plotis
	ilgis
	vienkartiniai, 10 km
	mėnesio
	metų

	-
	10–20
	-
	1,50
	70
	350

	11–20
	21–40
	101–200
	1,75
	85
	420

	21–30
	41–60
	201–300
	1,85
	90
	450

	31–40
	61–80
	301–400
	2,05
	95
	485

	41–50
	81–100
	401–500
	2,08
	98
	490


2. Jeigu transporto priemonės ar jų junginio matmenys su kroviniu ar be jo yra didesni už didžiausiuosius leidžiamuosius matmenis daugiau, negu nurodyta lentelėje, transporto priemonė ar jų junginys tampa ypač pavojingi saugiam eismui. Tokioms didžiagabaritėms motorinėms transporto priemonėms ar jų junginiams taikomas vienkartinis mokestis, kuris apskaičiuojamas taip: prie tarifo pridedamas papildomas 0,28 Eur mokestis už kiekvieno didžiausiojo leidžiamojo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m, ir dauginama iš koeficiento 1,5. Visais atvejais, jeigu viršijami du ar visi trys matmenys, mokestis nustatomas sumuojant mokesčius už atskirų didžiausiųjų leidžiamųjų matmenų viršijimą. 
_________________

Mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo ir kontrolės tvarkos aprašo 2 priedas 

MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ AŠIES (AŠIŲ) APKROVA SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONIŲ AR JŲ JUNGINIŲ AŠIES (AŠIŲ) APKROVĄ, TARIFAI
1. Mokesčio už naudojimąsi vietinės reikšmės viešaisiais keliais važiuojant sunkiasvorėmis motorinėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą (toliau – didžiausioji leidžiamoji ašies (ašių) apkrova), tarifai:
	Didžiausioji leidžiama ašies (ašių) apkrova viršyta, t
	Tarifai, Eur

	
	vienkartiniai, 10 km
	mėnesio

	0,6–1,0
	0,80
	58

	1,1–1,5
	1,45
	102

	1,6–2,0
	2,00
	145

	2,1–3,0
	3,70
	255

	3,1–4,0
	5,80
	410

	4,1–5,0
	8,10
	–

	5,1–6,0
	10,40
	–

	6,1–7,0
	12,50
	–

	7,1–8,0 įskaitytinai
	15,00
	–


2. Mokestis nustatomas sumuojant mokesčius už kiekvienos ašies (ašių) didžiausiosios leidžiamosios ašies (ašių) apkrovos viršijimą.
3. Mokesčio už naudojimąsi vietinės reikšmės viešaisiais keliais važiuojant sunkiasvoriais traktoriais ir savaeigėmis mašinomis ar jų junginiais, kurių ašies (ašių) apkrova su kroviniu ar be jo yra didesnė už didžiausiąją leidžiamąją ašies (ašių) apkrovą, tarifai:

	Didžiausioji leidžiama ašies (ašių) apkrova viršyta, t
	Tarifai, Eur

	
	vienkartiniai, 10 km
	mėnesio

	0,6–1,0
	0,29
	19,00

	1,1–1,5
	0,49
	33,50

	1,6–2,0
	0,70
	48,00

	2,1–3,0
	1,22
	86,00

	3,1–4,0
	1,97
	137,00

	4,1–5,0
	2,78
	–

	5,1–6,0
	3,48
	–

	6,1–7,0
	4,17
	–

	7,1–8,0 įskaitytinai
	4,98
	–


4. Mokestis nustatomas sumuojant mokesčius už kiekvienos ašies didžiausiosios leidžiamosios ašies (ašių) apkrovos viršijimą.

5. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.

_____________________

Mokesčio už naudojimąsi vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais mokėjimo, administravimo ir kontrolės tvarkos aprašo 3 priedas 

MOKESČIO UŽ NAUDOJIMĄSI VIETINĖS REIKŠMĖS VIEŠAISIAIS KELIAIS VAŽIUOJANT SUNKIASVORĖMIS TRANSPORTO PRIEMONĖMIS, KURIŲ MASĖ SU KROVINIU AR BE JO YRA DIDESNĖ UŽ DIDŽIAUSIĄJĄ LEIDŽIAMĄ NAUDOJANTIS KELIAIS TRANSPORTO PRIEMONĖS AR JŲ JUNGINIŲ MASĘ, TARIFAI
1. Mokesčio už naudojimąsi vietinės reikšmės viešaisiais keliais važiuojant sunkiasvorėmis motorinėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t) (toliau – didžiausioji leidžiamoji masė), tarifai:

	Didžiausioji leidžiamoji masė viršyta, t
	Vienkartiniai tarifai už kiekvieną viršytą toną, Eur už 10 km
	Mėnesio tarifai, Eur*

	1,0–20,0
	1,15
	120

	21,0–40,0
	1,38
	-

	>40
	1,75
	-


*Taikoma šešių ar daugiau ašių transporto priemonėms, kurias sudaro motorinė transporto priemonė su suporintais galiniais ratais ir priekaba (puspriekabė) su suporintais ratais ir kurių ašies (ašių) apkrova yra ne didesnė už didžiausiąją leidžiamąją ašies (ašių) apkrovą, bendroji masė yra didesnė už didžiausiąją leidžiamąją bendrąją masę ir yra ne didesnė kaip 48 t.
2. Mokesčio už naudojimąsi vietinės reikšmės viešaisiais keliais važiuojant sunkiasvoriais traktoriais ir savaeigėmis mašinomis ar jų junginiais, kurių masė su kroviniu ar be jo yra didesnė už didžiausiąją leidžiamąją masę, tarifai:

	Didžiausioji leidžiamoji masė viršyta, t
	Vienkartiniai tarifai už kiekvieną viršytą toną,
Eur už 10 km

	1,0–20,0
	0,17

	21,0–40,0
	0,24

	> 40
	0,35


3. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.
______________________
